માવો ઠંડો થઈ જાય એટલે તેલવાળા હાથ કરી નાના-નાના ગોળા બનાવી દો. ગોળાની સાઇઝ અપ્પમ મેકરમાં આવી જાય એ પ્રમાણેની જ રાખવી. હવે અપ્પમ મેકરને ગરમ કરવા મૂકી દો. ગરમ થઈ જાય એટલે અંદર થોડું-થોડું તેલ લગાવો. જે બાદ બટેટાના ગોળાને બેસણમાં લપેટીને અપ્પમ મેકરના સાંચામાં મૂકી ઢાંકી દો. 4-5 મિનિટ સુધી ધીમી આંચે શેકાવા દો. ત્યારબાદ ઉપરની તરફ થોડું-થોડું તેલ લગાવી બટેટા વડાને પલટી દો. બીજી તરફ પણ 4-5 મિનિટ ધીમી આંચે શેકાવા દો. બંન્ને બાજુ લાઇટ બ્રાઉન થઈ જાય એટલે પ્લેટમાં કાઢો અને ટોમેટો સોસ અથવા ચટણી સાથે સર્વ કરો.